其五
作者：陳元光
朝代：唐

paragraphs: 戍樓西北望皇州，宿衙曾隨上苑遊。
明月蘆花迷曲岸，西風梧葉報清秋。
鳳凰臺上幾聲笛，鸚鵡洲邊一葦舟。
對菊淵明懷刺史，拋梭織女弄牽牛。
娟娟萬里江河爛，耽耽孤星大火流。
白雁遠傳蘇武札，銀鱸細切[季]（李）鷹[羞]（差）。
露悽霜肅吳砧搗，馬壯兵強楚戍愁。
報道四更笳鼓響，銜枚襲虜獻俘囚。